OpenLLM-France/wikimedia huggingface dataset:
# Marià III d'Arborea

Marià III d'Arborea (1285-1321) fou fill il·legítim de Joan d'Arborea i de Vera Cappai. Va succeir al seu pare després del 1295 conjuntament amb son germà Andreuot d'Arborea. Va ser jutge únic del 1308 al 1321. Degut al descontentament popular va canviar de política i després del 1297 es va acostar a Catalunya-Aragó, on el rei Jaume el Just havia estat nomenat rei de Sardenya pel Papa. Va morir el 1321. El 1312 es va casar amb Constança de Montealcino, filla de Catino, comte d'Elci. Fou pare d'Hug II d'Arborea, nascut fora del matrimoni. Els altres fills naturals foren: una filla de nom desconegut, Guillem (mort després del 1335), Gonnari (mort abans del 1335), Sardínia (morta abans del 1335), Adelàsia (morta després de 1335), i dues filles més de nom desconegut.

## Referències

* ↑ «Marià III d'Arborea». Gran Enciclopèdia Catalana. Barcelona: Grup Enciclopèdia Catalana.
# Marià Rosselló Barbarà

Marià Rosselló Barbarà, nascut el 1939 a Llucmajor, Mallorca, és un uròleg i andròleg mallorquí.
Rosselló es llicencià en medicina i cirurgia a la Universitat de Barcelona el 1964 especialitzant-se després (1968) en urologia i andrologia a l'Escola Professional d'Urologia, Nefrologia i Andrologia de l'Hospital de la Santa Creu i Sant Pau (Fundació Puigvert) de Barcelona. També s'especialitzà en medicina del treball i en medicina de l'educació física i l'esport. Promogué, el 1977, el Sindicat Mèdic Lliure de Balears del qual fou el primer president fins al 1983. El 1980 fundà el Centre d'Urologia, Andrologia i Sexologia de Balears Arxivat 2011-01-29 a Wayback Machine..
És un dels pioners a Espanya en l'estudi i tractament de la disfunció sexual, molt concretament en l'implant de pròtesi de penis i en el seu allargament i engrossiment. És l'inventor del rigidòmetre d'inflexió digital, equip electrònic de diagnòstic de la disfunció erèctil, mesurador de la rigidesa axial i la pressió intracavernosa del penis. També ha desenvolupat amb l'uròleg d'origen peruà Hernán Carrión, del University of Miami Hospital, el cavernòtom C&R (Carrión & Rosselló), instrument quirúrgic per a la cirurgia de l'implant de pròtesi de penis. El 1993 publicà l'estudi La impotència és reversible en col·laboració amb l'uròleg nord-americà Steven K. Wilson.
És membre de la Societat Espanyola d'Urologia, soci fundador de l'Associació Espanyola d'Andrologia, membre titular de la Confederación Americana de Urología, de la Société Internationale d'Urologie (SUI), membre de la International Society of Andrology, de la Sociedad Española de Fertilidad (SEF) Arxivat 2011-01-12 a Wayback Machine., de la International Society for Sexual and Impotence Research (ISSIR), i de la Society for the Study of Impotence.

## Distincions

* Premi d'Andrologia Josep Maria Pomerol i Serra de la Fundación Puigvert (2010).

## Referències

* 1 2 3 Dolç i Dolç, Miquel (coord.). Gran Enciclopèdia de Mallorca. Volum 14. Palma: Promomallorca, p. 386. ISBN 84-8661702-2.
* 1 2 3 4 «Dr. Mariano Roselló Barbarà». Centre d'Urologia, Andrologia i Sexologia. Arxivat de l'original el 2011-09-06. [Consulta: 1r novembre 2010].
* 1 2 «El Dr. Rosselló Barbará, pionero en la disfunción sexual, premiado por la Fundación Puigvert». NoticiaMedicas.es. Arxivat de l'original el 2010-09-22. [Consulta: 1r novembre 2010].
* ↑ Rosselló, M.; Wilson, S.K. La impotencia es reversible (en castellà). Tibidabo, 1993 (Conocer a tiempo). ISBN 9788480330046.
# Marià Rubió i Tudurí

Marià Rubió i Tudurí (Maó, Menorca, 1 de gener de 1896 - Barcelona, 28 d'octubre de 1962) fou un advocat i polític català d'origen menorquí, diputat a les Corts Espanyoles durant la Segona República.

## Biografia

Era fill del militar reusenc Marià Rubió i Bellver i germà de Nicolau Maria Rubió i Tudurí, Ferran Rubió i Tudurí i Santiago Rubió i Tudurí. El 1897 es traslladà a Barcelona amb la seva família i es llicencià en dret a la Universitat de Barcelona. Treballà com a passant d'Amadeu Hurtado i Miró i va fer amistat amb Francesc Cambó.
Políticament, durant la dictadura de Primo de Rivera fou militant d'Acció Catalana, però el 1931 ingressà a ERC, de la qual fou president del Casal Nacionalista del Districte IV de Barcelona. Fou elegit diputat per la província de Barcelona a les eleccions generals espanyoles de 1933 i empresonat arran dels fets del sis d'octubre de 1934, fou alliberat el novembre de 1934. Fou escollit novament diputat pel Front d'Esquerres per Barcelona ciutat a les eleccions generals espanyoles de 1936. Durant la guerra civil espanyola fou director de La Humanitat i amic de l'ambaixador francès Eirik Labonne, i el 1938 fou expulsat de la minoria d'ERC per mostrar-se partidari a la premsa francesa de la mediació internacional en el conflicte. El 1938 es va exiliar amb la seva família a França, d'on va tornar el 1948. Des d'aleshores es va dedicar a l'advocacia fins a la seva mort.

## Obres

* Estat espanyol. Societat Anònima (1930), amb N. Mart (pseudònim del seu germà Nicolau Maria Rubió i Tudurí, segons J. Massot i Muntaner, Escriptors i erudits contemporanis, Publicacions l'Abadia de Montserrat, 2003, p. 269)
* Catalunya amb Europa (1932)
* La Justícia a Catalunya (19 Juliol 1936-febrer 1937) (1937)
* La lucha por la paz (Guerra fría o guerra total) (1955)

## Fons personal

El seu fons personal es conserva a l'Arxiu Nacional de Catalunya. El fons conté la documentació generada i rebuda per Marià Rubió i Tudurí i inclou documentació personal, documentació relacionada amb la seva activitat política (dossiers, informes) i documentació professional (dictàmens). Cal destacar l'apartat d'obra original (relats autobiogràfics, escrits literaris, jurídics i econòmics, articles de premsa, conferències i discursos) i, especialment, la sèrie de correspondència.

## Referències

* ↑ «Marià Rubió i Tudurí». Gran Enciclopèdia Catalana. Barcelona: Grup Enciclopèdia Catalana.
* ↑ «Marià Rubió». Arxiu Nacional de Catalunya. [Consulta: juliol 2013].

## Enllaços externs

* Fons Marià Rubió i Tudurí a l'Arxiu Nacional de Catalunya.
* Biografies de Parlamentaris Catalans Arxivat 2012-01-18 a Wayback Machine.
* Marià Rubió i Tudurí/Josep Massot i Muntaner Barcelona, 1936-1939 Publicacions de l'Abadia de Montserrat, 2002 pp. 5-11 ISBN 8484154270, 9788484154273
* Marià Rubió Arxivat 2015-04-02 a Wayback Machine. a memòriaesquerra.cat Arxivat 2017-02-05 a Wayback Machine.
* Fitxa del Congrés dels Diputats
# Magdalena Antonelli Moreno

Magdalena Antonelli Moreno (San Carlos, 9 de maig de 1877 - 1955) va ser una mestra i política uruguaiana.

## Biografia

Va lluitar activament per la conquesta dels drets civils de la dona.
Va pertànyer al Partit Colorado, i va ser una de les primeres dones diputades de país i de continent; elegida en els comicis del 1942, al mateix temps que la comunista Julia Arévalo de Roche i les senadores del Partit Colorado Sofía Álvarez Vignoli i Isabel Pinto de Vidal.

## Referències

* ↑ «Cuatro primeras mujeres parlamentarias del Uruguay» (en castellà). La Red 21, 09-03-2011.
# Espasme muscular

Un espasme muscular és una contracció brusca, violenta i involuntària d'un múscul o grup de músculs, que pot fer que s'endureixin o abultin. Pot produir contractures. Quan ocorre a l'abdomen, pot provocar vòmits. Alguns espasmes habituals inofensius són la tos i el singlot, però també n'hi ha d'altres provocats per malalties, com alguns tipus d'epilèpsia o la fibromiàlgia.

## Referències

* ↑ «Espasme muscular». Gran Enciclopèdia Catalana. Barcelona: Grup Enciclopèdia Catalana.
* «Espasme». Diccionari Enciclopèdic de Medicina. Barcelona: Grup Enciclopèdia Catalana. Arxivat de l'original el 2008-09-15. [Consulta: 26 febrer 2014].
# Wisin & Yandel

Wisin & Yandel va ser un duo de reggaeton de Puerto Rico format per Wisin i Yandel. Van començar la seva carrera a finals de la dècada de 1990 i des de llavors van estar junts, guanyant diversos premis, inclòs un premi Grammy el 2009. Es van convertir en els primers i els únics artistes de reggaeton a guanyar-ne un.
Al 2013 es va oficialitzar la seva separació, que va durar fins al 2018. Al 2022, amb la publicació de l'àlbum "La Última Missión", van confirmar definitivament la seva separació.

## Discografia

Àlbums d'estudi
* 2000: Los Reyes del Nuevo Milenio
* 2001: De Nuevos a Viejos
* 2002: De Otra Manera
* 2003: Mi Vida...My Life
* 2005: Pa'l Mundo
* 2007: Los Extraterrestres - Otra Dimension
* 2007: Pa'l Mundo First Class Delivery
* 2007: Wisin Vs Yandel "Los Extraterrestres"
* 2009: El Duo de la Historia
* 2009: La Revolucion
* 2010: Los Vaqueros, El Regreso
* 2012: Líderes
* 2018: Wisin & Yandel y Amigos
* 2018: Como en los Tiempos de Antes
* 2018: Los Campeones del Pueblo "The Big Leagues"
* 2022: La Última Missión

## Referències

* ↑ Hernández, Damaris , 23-10-2013 [Consulta: 16 abril 2014]. Arxivat 25 de desembre 2014 a Wayback Machine. «Còpia arxivada». Arxivat de l'original el 2014-12-25. [Consulta: 24 setembre 2022].
* ↑ «Wisin & Yandel darán su último concierto juntos en México». EsMas. Arxivat de l'original el 10 de gener 2016. [Consulta: 2 setembre 2014].
* ↑ «Yandel Denies Reggaeton Duo Will Be Breaking Up». Cosmopolitan, 22-07-2013. [Consulta: 8 setembre 2014].
* ↑ «Wisin y Yandel vuelven a cantar juntos». El Espectador.
# Guineu de Bengala

La guineu de Bengala (Vulpes bengalensis) és una espècie de mamífer de la família dels cànids, que viu als turons de l'Himàlaia, al Nepal, l'Índia, el Pakistan i Bangladesh.

## Referències

Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# Romillé

Romillé (en bretó Rovelieg) és un municipi francès, situat a la regió de Bretanya, al departament d'Ille i Vilaine. L'any 2006 tenia 3.240 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.753 | 1.787 | 1.743 | 2.183 | 2.439 | 2.688 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1995-2001 | Marie-Hélène Daucé | UDF |
| 2001- | Pierre Daucé | PS |
# Taenioides jacksoni

Taenioides jacksoni és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 12 cm de longitud total.

## Hàbitat

És un peix de clima subtropical i demersal.

## Distribució geogràfica

Es troba a Sud-àfrica.

## Observacions

És inofensiu per als humans.

## Referències

* 1 2 3 4 FishBase (anglès)
* ↑ Hoese, D.F. 1986: Gobiidae. p. 774-807. A: M.M. Smith i P.C. Heemstra (eds.) Smiths' sea fishes. Springer-Verlag, Berlín.
* ↑ Maugé, L.A. 1986. Gobiidae. p. 358-388. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 2.
* ↑ Skelton, P.H., 1990. The conservation and status of threatened fishes in southern Africa. J. Fish Biol. 37 (Suppl. A):87-95.

## Bibliografia

* Anònim, 2000. Base de dades de la col·lecció de peixos del J.L.B. Smith Institute of Ichthyology, Grahamstown, Sud-àfrica. J.L.B. Smith Institute of Ichthyology, Grahamstown, Sud-àfrica.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Assetjat

Assetjat (títol original en anglès: Hunted o The Stranger in Between) és una pel·lícula britànica dirigida per Charles Crichton i estrenada el 1952. Ha estat doblada al català.

## Argument

Robbie (Jon Whiteley), un orfe de 6 anys, ha estat assignat a una pares adoptius insensibles i durs a Londres. Ocasiona accidentalment un petit foc a casa, i tement que rebrà un càstig sever, fuig pels carrers de Londres. Finalment es refugia en un edifici bombardejat abandonat, on ensopega amb Chris Lloyd (Dirk Bogarde) i el cos de l'home que Lloyd acaba de matar; el seu empresari, aquell a qui Lloyd havia descobert estava tenint un afer amb la seva muller. Ara a la fuga, i conscient que Robbie és l'únic testimoni del seu delicte, Lloyd s'adona que haurà d'aconseguir marxar de Londres i que no té cap altra opció que endur-se el noi amb ell.
La pel·lícula segueix el parell mentre viatgen cap al nord cap a Escòcia amb la policia en la recerca una mica desconcertada, i segueix la relació que es desenvolupa entre els dos. Inicialment Lloyd considera Robbie desdenyosament, com una indesitjada inconveniència, mentre que Robbie és caut i sospita de Lloyd. Com el seu viatge progressa tanmateix, el parell gradualment desenvolupa un lligam d'amistat, confiança i causa comuna, ja que els dos senten que han cremat els seus ponts i ara no tenen res a perdre. Finalment arriben a un port pesquer escocès petit, on Lloyd roba un vaixell i els dos naveguen cap a Irlanda. Durant el viatge Robbie es posa malalt, i Lloyd fa tornar enrere el vaixell cap a Escòcia, on sap que la policia l'està esperant.

## Repartiment

* Dirk Bogarde: Chris Lloyd
* Kay Walsh: Mrs. Sykes
* Elizabeth Sellars: Magda Lloyd
* Geoffrey Keen: l'inspector Deakin
* Frederick Piper: Mr. Sykes
* Jane Aird: Mrs. Campbell
* Julian Somers: Jack Lloyd
* Jon Whiteley: Robbie
* Jack Stewart: Mr. Campbell
* Douglas Blackwell: l'inspector Grayson
* Leonard White: Sergent
* Gerald Anderson: Ajudant Comissionari
* Denis Webb: Cap Superintendent
* Gerald Case: Diputat Ajudant Comissionari
* John Bushelle: Cap Inspector

## Premis i nominacions

* Lleopard d'Or al Festival de Locarno

## Bibliografia

* Monthly Film Bulletin, Número 219 (anglès)
* Cahiers du cinéma, Número 16, octubre 1952 (francès)

## Referències

* ↑ esadir.cat. Assetjat. esadir.cat.
* ↑ «Hunted» (en anglès). The New York Times.
# Xavier Bernadí i Gil

Xavier Bernadí i Gil (Sabadell, 15 de febrer de 1967) és un jurista i docent català, secretari del Govern de la Generalitat de Catalunya des del maig del 2021. També és professor associat de Dret administratiu a la Universitat Pompeu Fabra (UPF). Anteriorment havia exercit de director general de Dret i d'Entitats Jurídiques del Departament de Justícia de la Generalitat de Catalunya.

## Biografia

L'any 1990 es llicencià en Dret per la Universitat Autònoma de Barcelona (UAB) i l'any 2002 es doctorà en Dret per la Universitat Pompeu Fabra. Es focalitzà en la investigació del dret autonòmic; la distribució de competències; i l'Administració pública i les tecnologies de la Informació i la Comunicació. En relació a aquesta darrera matèria, edità el llibre Administracions públiques i Internet. Elements de dret públic electrònic (Fundació Carles Pi i Sunyer d'Estudis Autonòmics i Locals, 2007), a més de ser el coautor de l'obra, juntament amb Clara Velasco i Carles Lloveras, igualment professors de la UPF.
El març de 2008 fou nomenat secretari de la comissió mixta Estat-Generalitat sobre transferències de competències. Aquest és l'òrgan previst per l'Estatut d'Autonomia de Catalunya de 2006 per a inventariar els béns i els drets de l'Estat que hauran de ser objecte de traspàs a la Generalitat de Catalunya, així com detallar els serveis i institucions previstos per a traspassar. La funció principal de la secretaria de la comissió, adscrita a la Conselleria d'Interior, Relacions Institucionals i Participació de la Generalitat de Catalunya, és la d'impulsar i supervisar els treballs i documents de negociació relatius a aquests traspassos de funcions i serveis.
Entre altres funcions, també és membre del consell de redacció de la Revista catalana de dret públic, membre del cos superior d'administració de la Generalitat de Catalunya, coordinador del grup de recerca Observatori de l'Evolució de les Institucions (UPF), i director del Seminari de Dret Administratiu de la Informació (SDAI).
Entre el juliol de 2013 i el 19 de gener de 2016 fou director de l'Oficina per al Desenvolupament de l'Autogovern, amb rang de director general, al Departament de Governació i Relacions Institucionals de la Generalitat de Catalunya. A partir d'aleshores, arran del decret 84/2016, fou nomenat director general de Dret i d'Entitats Jurídiques del Departament de Justícia de la mateixa administració.

## Referències

* 1 2 «Nomenaments». Govern.cat. Arxivat de l'original el 2017-10-14. [Consulta: 21 gener 2016].
* ↑ Plans, Guillem. «El sabadellenc Xavier Bernadí, nou secretari del Govern de la Generalitat», 26-05-2021. [Consulta: 27 maig 2021].
* 1 2 «Xavier Bernadí, nou secretari de la Comissió Mixta de Transferències Estat-Generalitat». UPF.edu, 03-03-2008. Arxivat de l'original el 2016-03-03. [Consulta: 20 juliol 2011].
* ↑ «Xavier Bernadí i Gil». UPF.edu. Arxivat de l'original el 2016-03-03. [Consulta: 20 juliol 2011].

## Enllaços externs

* Fitxa a la UPF Arxivat 2012-02-06 a Wayback Machine.
* Portal de Producció Científica de la UPF
# Banana (Cap Verd)

Banana és una vila al centre de l'illa de Santiago a l'arxipèlag de Cap Verd. Està situada a 3 kilòmetres al nord-est de São Domingos.

## Vegeu també

* Llista de nuclis de població de Cap Verd

## Referències

Viccionari
# Basilio Santa Cruz

Basilio de Santa Cruz Puma Callao va ser un pintor peruà que va viure durant el temps de la colònia, segle xvii, a Cusco i va tenir al Bisbe Mollinedo com el seu principal mecenes. El seu estil està marcat dins del Barroc ple. Amb la seva obra es pot apreciar per primera vegada un paral·lel entre la pintura del Perú i la d'Espanya. La seva pintura està caracteritzada per tenir una composició dinàmica, ser molt decorativa i de grans dimensions. El seu estil és molt diferent al de Quispe Tito, perquè no està basada específicament en gravats sinó que està més lligada al treball dels pintors espanyols com Murillo i Valdés Leal, potser això a conseqüència de les peces que el bisbe Mollinedo va portar amb ell des de Madrid.
Es pot apreciar part de la seva obra en la Catedral del Cuzco. És així que s'observa en els laterals del rerecor a la Verge de Belén i a la Verge de l'Almudena. I en el transsepte la sèrie de les Santes Màrtirs i l'Aparició de la Verge a Sant Felip Neri. També al Convent de Sant Francesc del Cuzco es pot apreciar la Sèrie de la vida de Sant Francesc, en la qual solament es troba signat l'últim quadre, datat en 1667. A l'Església de la Mercè hi ha el Martiri a Sant Laureà, pintura barroca amb àngels a l'estil de Murillo.

## Referències

* ↑ Basilio Santa Cruz De Pumacallao. Artnet
* ↑ Stratton-Pruitt, Suzanne, ed. The Virgin, Saints, and Angels: South American Paintings 1600—1825 from the Thomas Collection. Milan, Italy: Skira, 2006. ISBN 978-88-7624-613-5
# Basilis

Basilis (Βάσιλις) fou un escriptor grec de data incerta.
Va escriure un treball sobre l'Índia Ἰνδικά), format per alguns llibres, el segon dels quals és esmentat per Ateneu de Naucratis. També va escriure segurament sobre Etiòpia, ja que dona compte de la mesura d'aquest territori. Agatàrquides l'esmenta com un dels escriptors sobre orient.

## Referències

* Basilis Arxivat 2013-05-13 a Wayback Machine. a Smith, William (editor). A Dictionary of Greek and Roman Biography and Mythology (en anglès), 1870.
# Aurora (Colorado)

Aurora és una ciutat ubicada al comtat d'Adams a Colorado, Estats Units d'Amèrica, de 292.403 habitants segons el cens del 2007, i amb una densitat de 790 per km² aproximadament. Aurora és la 58a ciutat més poblada del país. Es troba a poc més de 20 quilòmetres de distància de Denver, la capital de l'estat.

## Història

Aurora va ser fundada amb el nom de Fletcher en la dècada de 1880. Va passar a anomenar-se Aurora l'any 1907. El municipi va tenir un creixement frenètic de població en les dècades dels 70 i els 80, convertint-se en una important ciutat de l'àrea metropolitana de Denver.
El 20 de juliol de 2012, James Holmes va obrir foc contra el públic assistent a l'estrena de la pel·lícula The Dark Knight Rises en un cinema de la localitat. El tiroteig va causar 12 morts i 58 ferits, passant a ser una de les majors massacres de la història dels Estats Units.

## Ciutats agermanades

* Jaco, Costa Rica
* Seongnam, Corea del Sud
* Zielona Góra, Polònia

## Enllaços externs

* Pàgina Oficial d'Aurora (anglès)
Viccionari
# Bassel Khartabil

Bassel Khartabil —àrab: باسل خرطبيل, Bāsil Ḫartabīl— també conegut com a Bassel Safadi —àrab: باسل صفدي, Bāsil Ṣafadī— (Damasc, 22 de maig de 1981 - 3 d'octubre de 2015) fou un desenvolupador de programari de codi obert i activista sirià palestí.
Khartabil va néixer i créixer a Síria, on es va especialitzar en desenvolupament de programari de codi obert. Fou cap de tecnologia i cofundador de l'empresa de recerca col·laboradora Aiki Lab i també va dirigir l'àrea tecnològica d'Al-Aous, una institució de recerca i publicacions dedicada a l'arqueologia siriana. Fou líder de projectes i figura pública de Creative Commons Síria i va col·laborar a Mozilla Firefox, Viquipèdia, Openclipart, Fabricatorz i Sharism.
El seu treball més recent inclou una fotografia que reconstrueix en 3D de forma realista la ciutat vella de Palmira (Síria), una visualització en temps real i el desenvolupament amb Fabricatorz del marc de programació de la web d'Aiki Framework.
El 15 de març de 2012, el primer aniversari de la revolta siriana, va ser detingut a Damasc pel govern sirià i empresonat a la presó d'Adra, fet que va provocar el naixement d'una campanya internacional pel seu alliberament. El 3 d'octubre de 2015 va ser traslladat a un lloc desconegut, probablement per ser jutjat per un tribunal militar. Poc després, Human Rights Watch i 30 altres organitzacions internacionals de drets humans van fer pública una carta demanant saber on era Bassel Safadi. El 20 de novembre de 2015 diverses organitzacions, entre les quals es trobava Amnistia Internacional, van emetre una nota de premsa en la qual explicaven que es temia per la seva vida. L'agost de 2017 diferents mitjans van difondre que havia estat executat pel govern sirià poc després de la seva detenció.

## Vegeu també

* Primavera Àrab

## Referències

* ↑ "Aiki lab".
* ↑ الأوس للنشر.
* ↑ "Syria".
* ↑ "Threatened Voices / Bloggers / Bassel (Safadi) Khartabil".
* ↑ "Request for Written Answer on the Question of the Imprisonment of Bassel Safadi Khartabil".
* ↑ "Bassel Safadi discusses project involving 3D reconstruction of ancient city of Palmyra at San Francisco Art Institute, live from Syria via Skype"
* ↑ "#FREEBASSEL: a campaign to free Bassel Khartabil from Syrian jail" Arxivat 2014-01-02 a Wayback Machine.
* ↑ "WE NEED EVERYBODY’S HELP TO #FREEBASSEL" Arxivat 2015-10-03 a Wayback Machine.. 2015-10-03.
* ↑ «Syria: Disclose Advocate’s Whereabouts» (en anglès). Human Rights Watch, 07-10-2015. [Consulta: 25 novembre 2015].
* ↑ «Syria: Fears for life of free expression advocate» (en anglès). Amnistia Internacional. [Consulta: 25 novembre 2015].
* ↑ «Horrific: Reports that Bassel Khartabil Has Been Executed in Syria» (en anglès). Jimmy Wales Foundation, 01-08-2017. Arxivat de l'original el 2017-08-02 [Consulta: 1r agost 2017]. Arxivat 2017-08-02 a Wayback Machine.

## Enllaços externs

* #FREEBASSEL Arxivat 2012-07-02 a Wayback Machine. (anglès)
* Entrevista amb Bassel Khartabil sobre el paper de Creative Commons en el món àrab (àrab)
* Entrevista amb Bassel Khartabil i Jon Phillips sobre els espais hacker i la cultura making en el món àrab Arxivat 2014-03-05 a Wayback Machine. (anglès)
# Zosterop de les Bonin

El zosterop de les Bonin (Apalopteron familiare) és una espècie d'ocell de la família dels zosteròpids (Zosteropidae) i única espècie del gènere Apalopteron Bonaparte, 1854. Habita arbusts amb flors, palmeres i Pandanus de les illes Bonin, al sud del Japó.

## Referències

* ↑ «Zosterop de les Bonin». Cercaterm. TERMCAT, Centre de Terminologia. Rev. 20/12/2021(català)
# Zosterop de les Carolines

El zosterop de les Carolines (Zosterops semperi) és un ocell de la família dels zosteròpids (Zosteropidae). Viu als clars del bosc, vegetació secundària i zones amb arbusts de Micronèsia, a les illes Palau i Truk i Pohnpei, a les Carolines.

## Referències

* ↑ «Zosterop de les Carolines». Cercaterm. TERMCAT, Centre de Terminologia. Rev. 20/12/2021(català)